alexandrainst/scandi-wiki huggingface dataset:
Roy Lønhøiden

Roy Lønhøiden (født 4. mai 1964 i Kongsvinger) er en norsk komponist, tekstforfatter og artist fra Kongsvinger innenfor singer/songwriter-genren. Han utgjorde duoen Peyton Place sammen med Kristin Solli før han startet solokarrieren. Han lager musikk med norsk tekst og blir normalt plassert innenfor country-sjangeren. To av hans soloalbum er blitt nominert til Spellemannprisen i klassen country: Sanger fra skogen i 2006 og Når dagen demrer blått i 2008.

Sammen med Kristin Solli dannet han Peyton Place i 1994, de fikk så å si umiddelbart kontrakt med Sony Music, likevel valgte Lønhøiden å reise til USA i 1995, og bodde hos slektninger og tilfeldige bekjentskaper frem til han året etterpå returnerte til Norge. Men USA var et positivt bekjentskap for Lønhøiden, og han har besøkt USA i lengre og kortere perioder siden den gang. 

Han er oppvokst ved Vingersjøen (Skinnarbøl og Lønhøiden) og bydelen Langeland i Kongsvinger.

Diskografi

Soloalbum 
 Det ensomme landet (2004), NorskAmerikaner NA611)
 Manda' morra – 14 sanger av Stein Ove Berg (2005, NorskAmerikaner)
 Sanger fra skogen (2006, NorskAmerikaner NA11)
 Når dagen demrer blått (2008, NorskAmerikaner NA004)
 Tilbake i tid – De beste sangene (2010, NorskAmerikaner)
 Sanger fra veien (2012, TB Hurricane Records RL05)
 Du spør meg om Sannhet (2015) (Grammofon GRAM1596)

Andre album 
 Fattige var de som først fikk se (2004, Via music VCD396) – med Veronica Akselsen
Tekst og melodi til  tittelsporet Fattige var de som først fikk se er skrevet og komponert av Roy Lønhøiden. Roy deltar som sanger, arrangør og gitarist.
 Kulseth & Lønhøiden Almenning (1998, NorskAmerikaner NA 001) – sammen med Stein og Bjørn Kulseth
 Peyton Place (1994, Sony Music Entertainment/Columbia  COL 476 974 2) – med Peyton Place

Samlealbum 
 Norsk visesang i 50 år) (3CD) (2008, McMusic/Universal MCCD152) Spor 18: «Det er mørkest like før det gryr»
 Cowboy & Indianer Sessions Vol. 1 (2007, NorskAmerikaner NA009) Spor 5: «Det snør på skogen»
 Pay Me My Money Down – The Bluegrass Album (2007, McMusic/Universal- MCCD148) Spor 14: «Hvor er du»
 That´s Hillbilly (2005, Piraya Music PIR 508) «En fin kveld å leve»
 Huset – 13 år på nåde (1995, – A Rose for Emily Records- Floral 2205) «Blue Train» – sammen med Local Yokels 
 Markens gang (1998, Radio Kongsvinger RKCD 001) «Harmonikk-Kal»
 Dansbare Takras og andre lekkerbiskener (2005, A Rose for Emily Records) «På drift»

 Video (DVD-VHS) 
 Til jeg kan reise meg igjen (2006)
 En fin kveld å leve (2004, NorskAmerikaner/Raymond Mosken)
 Tell me I´m your choice (1992) Odd Ragnar Lund produsent
 Song for the roses (1994, Sony Music Entertainment/Columbia) med Peyton Place

 Singler / EP 
 Veien til Savona (2012, TB Hurricane Records- RL04)
 Vann og ved (2008, NorskAmerikaner- NAS 11)
 Kjære vakre vene (2004, NorskAmerikaner promo)
 Song for the Roses (EP) (1994, Sony Music promo) med Peyton Place
 Fool for Love'' (1994, Sony Music promo) med Peyton Place

Referanser 

Norske sangere
Norske countrymusikere
Personer fra Kongsvinger kommune
Scrabble

Scrabble er et spill hvor deltagerne skal lage ord ut av bokstavene de får utdelt. Spillet er utgitt av Mattel i Norge.

Hver spiller trekker 7 bokstaver og skal hele tiden ha 7 bokstaver til disposisjon. Den norske utgaven av spillet inneholder følgende 98 bokstavbrikker:

Ax7, Bx3, Cx1, Dx5, Ex9, Fx4, Gx4, Hx3, Ix5, Jx2, Kx4, Lx5, Mx3, Nx6, Ox4, Px2, Rx6, Sx6, Tx6, Ux3, Vx3, Wx1, Yx1, Æx1, Øx2, Åx2 

Bokstavene Q, X og Z er ikke med i den norske utgaven. 

I spillet er det også to blanke brikker som kan brukes som hvilken som helst annen bokstav. I spillet er det forskjellige felter det er gunstig å lande på, som for eksempel «tredobbelt ordpoeng», «dobbelt bokstavpoeng» og «tredobbelt bokstavpoeng». 

En internettversjon av Scrabble, Ordspill.no, ble lansert av Aftenposten i 2008. Det Scrabble-lignende spillet Wordfeud for nettbrett og mobiltelefon ble veldig populært i 2011.

Turneringer og mesterskap
Det arrangeres turneringer og nasjonale og internasjonale mesterskap i Scrabble. I 2008 arrangerte Aftenposten et norgesmesterskap der fire spillere ble plukket ut til finale i Oslo etter kvalifisering på Aftenpostens eget nettsted Ordspill.no. Turneringen ble vunnet av Matias Holte.

Norsk Scrabbleforbund ble stiftet 12. februar 2010 og arrangerer NM og andre turneringer.

NM i Scrabble individuelt

Referanser 

Brettspill
Berit Kjøll

Berit Kjøll (født 1955) er en norsk næringslivs- og organisasjonsleder som siden 2019 har hatt stillingen som president i Norges idrettsforbund og olympiske og paralympiske komité. Hun har tidligere hatt lederstillinger i firma som Huawei, Telenor og Tusenfryd. Hun har også vært styreleder i Den Norske Turistforening og har hatt flere andre verv i større norske bedrifter og konsern.

Kjøll er født på en gård i Horten kommune i Vestfold, men flyttet til Asker da hun var åtte.

Hun er utdannet høgskolekandidat i reiseliv fra Oppland distriktshøgskole og markedsøkonom fra Norges Markedshøyskole. Hun har videreutdanning innen ledelse (Advanced Management Program) fra INSEAD og Harvard Business School.

Kjøll har hatt flere lederstillinger, deriblant direktør i Kilroy Travels, Tusenfryd, Flytoget, Steen & Strøm, divisjonsdirektør i Telenor og direktør for det kinesiske teleselskapet Huawei i Norge (2011 til 2019). I 2019 ble hun på idrettstinget valgt som president i Norges idrettsforbund. Det ble to valgomganger. I første valgomgang fikk sittende president Tom Tvedt 14%, Berit Kjøll 40 % og Svein Mollekleiv 44 % av stemmene. I andre valgomgang fikk Kjøll 50,6 % av stemmene, som var to stemmer mer enn Mollekleiv.

Hun har hatt styreverv i blant annet DNB, SAS, Hurtigruten og Oslo universitetssykehus. Som statens representant i Aker Holding-styret hadde hun en sentral rolle i kontroversen rundt salget av fire selskaper fra Kjell Inge Røkke-kontrollerte Aker ASA til Aker Solutions i 2009. I 2009 kunngjorde hun at hun ønsket å trekke seg fra styrevervet, og ble erstattet av Else Bugge Fougner. Hun var styreleder i Den Norske Turistforening fra 2012 til 2018, og har siden 2017 vært styreleder i SJ Norge, et datterselskap av det svenske togselskapet SJ.

Referanser

Eksterne lenker 
 
 

Personer tilknyttet SAS Group
Norske konsernsjefer
Norske styregrossister
Norske idrettsledere
Alumni fra Harvard Business School
Alumni fra INSEAD
Personer fra Horten kommune
Ingøy kringkaster

Ingøy kringkaster var en langbølge radiosender på Ingøy i Måsøy kommune i Finnmark. Kringkasteren ble montert i år 2000 og skulle dekke havområdene i nord. Sendereffekten var på 100 kW på frekvensen 153 kHz. 

Programmet som ble sendt var NRK P1 med utvidet værmelding.

Stålmasta til Ingøy kringkaster er 362 meter høy. Den er det høyeste byggverket i Skandinavia.

Ingøy kringkaster ble stengt ned natt til den 2. desember 2019 klokken 00:06. Det er ennå ikke avgjort hva som skal skje videre med masta og bygningsmassen.

Historie 
Den første radiomasten ble satt opp i 1911, som ledd i kommunikasjonen med Svalbard. Senderen ble bombet både av tyskerne den 6. juni 1940 og av britene den 29. august 1944.
De britiske flyene hadde Ingøy kringkaster som sekundærmål etter å ha angrepet Tirpitz tidligere på dagen.

Referanser

Se også 
 Liste over høye byggverk i Norge

Eksterne lenker
 Bernt Erfjord: Norske Kringkastingssendere(Vintage Norwegian AM Transmitters)
 Oversikt over Norske Kringkastere utarbeidet ved samarbeid mellom DX-Listeners' Club (DXLC) og Just N. Qvigstad
 NRK: Til topps i Ingøymasta med tekniker Klaus Kvannli
 National Radio Club, USA: Ingøy 153 special transmission a success
 Prøvesendinger på digital mellombølge fra Ingøy
 waniewski.de – antenna description
 Lær mer om Ingøy - Bilder og historie

Kringkasting i Norge
Samferdsel i Måsøy
Byggverk i Måsøy
Ivar Kristianslund

Ivar Kristianslund (født 1934) er en norsk rektor, bonde, samfunnsviter og politiker som har vært leder for flere kristenkonservative partier, deriblant Abort-motstanderne. Han har hatt stillingen som professor i statistikk ved BI. 

Kristianslund er utdannet sivilagronom fra Norges landbrukshøgskole 1959 og cand.oecon. fra Universitetet i Oslo i 1962. Han ble dr. scient. fra Landbrukshøgskolen i 1963 og Ph.D. i landbruksøkonomi fra Michigan State University i 1972. Avhandlingen fra 1963 hadde tittelen En økonomisk analyse av matpotetmarkedet innen Gartnerhallens Osloavdeling i tidligpotetsesongen i årene 1949 - 62, mens avhandlingen fra 1972 hadde tittelen Analysis of intraseasonal potato price movements. Han tok teologistudier i godt voksen alder; En mastergrad i 2015 og en doktorgrad i 2019, ved Knox Theological Seminary i Florida. I avhandlingen forsøkte han å argumentere ut fra Bibelen for at utviklingslæren må avvises allerede på erkjennelsesteoretisk basis.  

Han var i flere år ansatt ved NLH, blant annet som førsteamanuensis. Han har også vært studiedirektør ved Handelsakademiet (1974–1976), rektor ved BI Østfold (1994–1995) og professor i statistikk ved Oslo Handelshøyskole (1990–1993) og ved Handelshøyskolen BI (1993–1997).    

Kristianslund ble leder for partiet Kristent Samlingsparti i 1998, men gikk i 2001 ut av partiet i protest mot at sentralstyret, i strid med vedtak gjort på landsmøtet, tillot kvinner i ledelsen. I 2001 startet han partiet Kristen Framtid og var aktiv her frem til 2008 da han meldte seg ut for å bli generalsekretær i partiet Abort-motstanderne.     

Religiøst-politisk har Kristianslund markert seg med et konservativt ståsted, spesielt innen områder som abort, kvinnelige prester, relasjoner mellom kjønn om homofilt samliv. 

Han er medlem av Strandebarm prosti. Han har siden 2001 drevet nettavisen I krist.

I 1985 utgav han læreboka Innføring i statistikk.

Referanser

Eksterne lenker 
 

Norske professorer i statistikk
Norske agronomer
Norske partiledere
Politikere fra Kristent Samlingsparti
Personer fra Fredrikstad kommune
Peder Skram

Peder Skram, (født ca. 1502, død 11. juli 1581) var en dansk admiral og sjøhelt, født på sin fars gods i Urup, nær Horsens i Jylland.

Krigstjeneste 
Hans første tjeneste i svenskekrigen var for Christian II i slaget ved Brannkyrka i 1518. I slaget ved Uppsala to år senere berget han livet til standardbæreren. For sine tjenester i denne krigen fikk han et gods i Norge, hvor han bosatte seg med sin kone Elsebeth Krabbe.

Han førte flåten mot Christian II i Norge 1531.

Grevefeiden 
I grevefeiden fra 1534 til 1536 var hans ry som sjømann allerede etablert. Han ble sendt av den danske regjeringen for å assistere Gustav Vasa, som på den tid var alliert med Christian III, i kamp mot Lübeck og den danske tronpretendent grev Christoffer. Peder Skram hjalp med å organisere den svenske flåten i løpet av krigen. Innsatsen reduserte hansaveldets innflytelse i Østersjøområdet, og ved kroningen i 1536 ble Peder Skram adlet som takk for innsatsen. Han fikk også plass i kongens råd og bidro der i kampen mot tysk dominans.

Ny kommando 
Peder Skram sa fra seg vervet som admiral i 1555. Sju år senere tok han igjen kommando, nå i forbindelse med sjuårskrigen, da kong Frederik I tilbød ham den. Han ble siden etterfulgt av Herluf Trolle og trakk seg tilbake. To ganger prøvde svenskene å beleire ham på slottet Laholm, hvor han bodde, men han klarte seg. Hans gods i Halland ble også raidet flere ganger.

Da han i høy alder døde på sitt gods Urup hadde han for lengst fått tilnavnet «Danmarks våghals».

Peder Skram er gravlagt ved Østbirk kirke, og på kirkegården er det satt opp et minnesmerke over han og familien utført av billedhuggeren Otto Evens.

Referanser

Litteratur 
 Axel Larsen, Dansk-Norske Heltehistorier (København, 1893).

Skram, Peder
Personer fra Horsens
Danske riksråder
Artikler i sjøfart-prosjektet
Roxette

Roxette var en svensk popduo som bestod av Per Gessle og nå avdøde Marie Fredriksson.

Duoen ble dannet i 1986 og har solgt over 75 millioner plater i hele verden. Bandet har hatt fire førsteplasser på den amerikanske Billboard-listen, med låtene «The Look», «It Must Have Been Love», «Listen to Your Heart» og «Joyride».
Marie Fredriksson har i lengre tid slitt med kreft, og bandet har annonsert at de ikke kommer til å legge ut på turné eller holde flere konserter. 
Marie Fredriksson døde 9. desember 2019. Hun etterlater seg en ungarsk mann og to barn.

Våren 2022 meddelte Per Gessle at bandet skulle gjenoppstå med nytt navn, PG Roxette, sammen med vokalistene Helena Josefsson og Dea Norberg.

Diskografi

Album 
 1986 – Pearls of Passion
 1987 – Dance Passion - The Remix Album
 1988 – Look Sharp!
 1991 – Joyride
 1992 – Tourism
 1994 – Crash! Boom! Bang!
 1995 – Rarities
 1995 – Don't Bore Us, Get to the Chorus! Roxette's Greatest Hits
 1996 – Baladas En Español
 1999 – Have a Nice Day
 2001 – Room Service
 2002 – The Ballad Hits
 2003 – The Pop Hits
 2006 – Roxette Hits
 2006 – The Rox Box/Roxette 86-06
 2008 – The Pop Hits & Ballad Hits & The Complete Video Collection
 2011 – Charm School
 2011 – Greatest Hits
 2012 – Travelling
 2013 – Live: Traveling the World
 2014 – XXX The 30 Biggest Hits

Singler 
 2015 – It Must Have Been Love 25th Anniversary Edition
 2016 – It Just Happens

Turnéhistorie 
 XXX The 30th Anniversary Tour (2014-2016)

Roxettes konserter i Norge 
 13. juni 2015, Sverresborg Arena
 22. august 2015, Gamle Kirkeplass
17. august 2012, Parkenfestivalen Bodø
7. Juli 2011, Stavernfestivalen

Priser og utmerkelser (utvalg) 
 2001 – Exportpriset

Referanser

Eksterne lenker 
 
 
 
 

Svenske popgrupper
Band etablert i 1986
1986 i Sverige
Halmstad
Fruholmen fyr

Fruholmen fyr er et fyr i Måsøy kommune i Troms og Finnmark. Fyret ligger på Fruholmen nord for Ingøya, og er verdens nordligste fyrstasjon. Det er også det mest værharde fyret i Norge.

Det opprinnelige fyret i støpejern ble bygd i perioden 1864–1866, og tent første gang 25. august 1866. Det fyrtårnet var 33 meter høyt. Opprinnelig ble fyrlyset drevet med fettolje, men fra rundt 1875 ble det brukt parafin. Fyret fikk telefon i 1931. Fruholmen fyr var det eneste i Finnmark som ikke var okkupert av tyskerne under 2. verdenskrig, men i november 1944 ble den daværende fyrfamilien tvunget til å evakuere fyret, og fyrstasjonen ble bombet og jevnet med jorden.

Et nytt fyr i jernbetong ble bygd etter krigen, og fyret ble tent igjen i 1949. Det nye fyret ble drevet med strøm fra dieselaggregater. I 1963 ble en strømkabel lagt fra Ingøy til fyret, og et radiofyr ble montert året etter. I 1973 ble fyret omgjort til tørnstasjon med bare to mann på vakt, og familiebosettingen på fyret ble avviklet. Fruholmen fyr ble automatisert og avfolket i 2006.

Litteratur
Ellingsve, Eli Johanne (2012): Ishavsfyr

Eksterne lenker
 Båtbørsen: Fruholmen - verdens nordligste fyrstasjon
 Finnmark Dagblad: Kystverket vil leie ut Fruholmen

Fyr i Troms og Finnmark
Måsøys geografi
Byggverk fullført i 1866
1866 i Norge
Samferdsel i Måsøy
Byggverk i Måsøy
Artikler i sjøfart-prosjektet
Wizex

Wizex er et svensk danseband. Wizex ble dannet i 1973 i Osby i Sverige.

Diskografi

Album
Skratta och le (1974)
Rusar vidare (1975)
Har du glömt (1976)
Wizex bäzta (1976)
Som en sång (1977)
Miss Decibel (1978)
Carousel (1978)
Some Girls & Trouble Boys (1979)
Greatest Hits (1980)
You Treated Me Wrong (1980)
Nattfjäril (1982)
Julie (1983)
Det är dej jag väntar på (1984)
Ska du komma loss (1985)
Dansa i månens sken (1987)
Mjölnarens Irene (1988)
Vägen hem (1989)
Spanska ögon (1990)
Musik Paraden (1991)
Jag kan se en ängel (1992)
Jag måste ge mej av (1992)
Vår hemmagjorda dansmusik (1993)
Julafton hemma (1993)
Wizex med Lena Pålsson & Kikki Danielsson (1995)
Varma vindar (1995)
Några enkla rader (1997)
Jorden snurrar (1997)
Samma ensamma jag (1997)
Mot nya mål (1998)
20 Bästa (1998)
JubileumsDans (1998)
Take Me to Your Heaven (1999)
Place de Trocadero (1999)
Tusen och en natt (1999)
Om du var här (2000)
Guldkorn (2002)
Wizexponerad (2006)
 Innan det är för sent (2010)
Simsalabim (2012)
Morgonsol (1990)
12 favoritlåtar (?)
Bugga loss till Wizex (1987)

Referanser

Eksterne lenker
 Wizex offisielle hjemmeside

Band etablert i 1973
Svenske danseband
Deltakere i Melodifestivalen
Gyllene Tider

Gyllene Tider var en svensk popgruppe med Per Gessle som sanger.

Gruppen ble dannet i 1976 som Grape Rock av Gessle (sang, gitar) og Mats Persson (gitar). Bandet la opp i 2019.

Diskografi

Album 
 1980 – Gyllene Tider
 1981 – Moderna Tider
 1982 – Puls
 1984 – The Heartland Café
 1989 – Instant Hits!
 1990 – Konstpaus
 1995 – Halmstads Pärlor!
 1996 – Parkliv! (live fra 1981)
 1997 – Återtåget Live!
 2004 – Finn 5 fel!
 2004 – GT25 Live! (live)
 2013 – Dags att tänka på refrängen

EP 
 1978 – Gyllene Tider
 1996 – Gyllene Tider EP ("Gå & fiska!")

Referanser

Eksterne lenker 
 
 

Svenske popgrupper
Halmstad
Band etablert i 1976
Opphør i 2019
Jon Hustad

Jon Ottar Hustad (født 25. mars 1968 i Ørsta) er en norsk journalist og forfatter fra Hjørundfjorden. Han har blant annet arbeidet i Klassekampen, vært forskningsredaktør i Morgenbladet og har fra 2009 arbeidet i Dag og Tid. 

Hustad er utdannet historiker og tok hovedfag ved Universitetet i Oslo om amerikansk Kina-politikk etter Koreakrigen. I 2012 var Hustad var sammen med Elin Ørjasæter programleder for Harde fakta, et aktualitetsprogram på TV 2 som ble markedsført som å være «Norges eneste aktualitetsprogram som ikke er venstrevridd». Denne serien rettet et kritisk søkelys på det programskaperne anså som offentlig sløsing. Serien fikk blandet mottakelse. Espen Ytreberg hevdet at «Jon Hustad prøver verken å være nøytral, hyggelig eller folkelig. Det gjør Harde fakta nyskapende i Norge» Aftenposten ga programmet terningkast 1.

Forut for stortingsvalgene i 2013 og 2017 skrev han satiriske artikkelserier hvor han leste samtlige stortingspartiers programmer og vurderte om forslagene var logiske og økonomisk realistiske. Disse ble utgitt som boka Partiguiden. 

I 2013 utgav han debattboka Farvel Norge, hvor hovedbudskapet var at kombinasjonen av høy oljepengebruk, høye overføringer til ikke-arbeidende, eldrebølge og innvandring skaper økonomiske problemer, ikke er økonomisk bærekraftig og krever store politiske endringer og innsparinger. Ifølge Hustad vil velferdsstaten bli umulig å finansiere hvis økningene i trygdeutgiftene, innvandring, aldrende befolkningen og gradvis fordyring av tjenester fortsetter som i de siste tiårene.

I 2014 gav han ut en biografi om Winston Churchill.

Fra 2015 var Hustad fast deltaker i debattprogrammet Underhuset på TV 2 Nyhetskanalen, der Yama Wolasmal var programleder.

Litteratur 

 Ung gigant: Winston Churchill og opptakten til første verdenskrig, 2014 ISBN 978-82-516-8291-6
 Farvel Norge, 2013 ISBN 978-82-826508-1-6
 Partiguiden, 2013 ISBN 978-82-999317-0-0
 Gjeldsslaven Europa, 2012
 Varsleren, 2006
 Hjørundfjorden (med Per Eide), 2005
 14 menn og 1 kvinne, 2004
 Skolen som forsvann, 2002

Priser 
 2002: Ole Vig-prisen
 2016: Kulturdepartementets nynorskpris for journalister

Referanser  

Journalister i Dag og Tid
Journalister i Klassekampen
Journalister i Morgenbladet
Norske sakprosaforfattere
Fødsler i 1968
Kjell Almskog

Kjell Erik Almskog (født 1941) er norsk siviløkonom og næringslivsleder som var konsernsjef i Kværner.

Almskog er utdannet innen økonomi. Han tok realartium i 1959 og studentfagkurs ved Oslo Handelsgymnasium i 1961. Deretter flyttet han til USA hvor han tok graden Master of Business Administration ved University of Kansas i 1964. Han tok tilleggsutdanning ved Harvard University i 1974–1975.

Almskog var i perioden 1967–1971 ansatt hos Procter & Gamble i London. Etter det hadde han ledende stillinger i flere norske bedrifter. I perioden 1988–1998 var han administrerende direktør ABB i Oslo, deretter administrerende visepresident i Olje- og petroleumsdivisjonen i ABB i Sveits. I 1998 ble han utnevnt til konsernsjef i Kværner og innledet straks omfattende omstruktureringer av selskapet. I 2002 meldte Almskog sin avgang etter en maktkamp mellom ham og storaksjonær Kjell Inge Røkke. Denne avgangen fikk stor oppmerksomhet i mediene, spesielt da det ble kjent at han hadde fått en gyllen fallskjerm på 78 millioner kroner, tidenes største. 

Almskog har sittet i flere styrer, blant annet i det britiske selskapet Petrofac, norske Orkla og i maskinkonsernet Kverneland Group.

Referanser 

Personer fra Oslo
Norske konsernsjefer
Norske siviløkonomer
Mustafa-brevet

Mustafa-brevet var et fabrikert brev som Carl I. Hagen, daværende formann i Fremskrittspartiet, dro frem under valgkampinnspurten til kommunestyre- og fylkestingsvalget i 1987. Brevet var signert Mohammad Mustafa, en innvandrer i Oslo, og handlet om hvordan islam skulle ta over Norge. Brevet ble kontroversielt, og media mente raskt at det var et falsum. Hagen påsto at han først etterpå forsto at brevet var falskt og uttalte overfor pressen at han burde ha gjort grundigere undersøkelser vedrørende brevets ekthet før han brukte det. Det har aldri blitt kjent hvem som sto bak brevet.

Bakgrunn og historie 
Under et valgkampmøte i Rørvik den 7. september uttalte Carl I. Hagen at «Asylsøkerne er på vei å ta over vårt fedreland». Deretter leste han høyt fra brevet, der det ble hevdet at muslimer kom til å gjøre Norge «muslimsk» og at kirkene skulle erstattes av moskéer. I brevet erklærte «Mustafa» seg som troende muslim og påstod at «muslimene i Norge var mange og fødte flere barn enn nordmenn».

VG mente raskt å kunne vise at brevet var falsk. Siden brevet var undertegnet med fullt navn og adresse, kunne avisa kontakte den virkelige Mohammad Mustafa for å undersøke saken. Mustafa avviste at han hadde sendt brevet. Det viste seg også at han ikke hadde bodd på den adressen, som brevet var underskrevet med, på nesten et halvt år. På bakgrunn av dette mente Mustafa at noen kan ha plukket navnet hans tilfeldig fra en telefonkatalog.

Mustafa skal ha følt seg så misbrukt av Hagen at han høsten 1987 gikk til søksmål mot ham med Tor Erling Staff som sin sakfører. Staff krevde på vegne av sin klient oppreisning og erstatning fra Hagen og Fremskrittspartiet på tilsammen  kroner. Staff hevdet at Hagen var klar over at brevet var falskt da han brukte det i valgkampen. Saken havnet i Oslo Byrett i november 1988 og endte med et forlik mellom de to.

Teksten i brevet 
(Hentet fra et nærbilde av brevet i forbindelse med det oppslaget som VG hadde om denne saken den 8. september 1987.)

Brevet var datert 8. juli 1987.

Årsaker og virkninger av brevet 
Den utløsende årsaken til at Hagen trakk brevet inn i valgkampen var, ifølge VG, en reaksjon på biskop Andreas Aarflot utspill om flyktingeskatt.

Uansett årsak gjorde FrP sitt beste valg noensinne med 12 % oppslutning. De tredoblet dermed oppslutningen de fikk i valget i 1985. Etter valget i 1987 ble innvandring en like markant sak for FrP som det «sterk nedsettelse av skatter og avgifter» hadde vært tidligere. 1987 representerer derfor en milepæl i FrPs historie da innvandringspolitikken for alvor ble en frontsak for partiet.

Mustafa ble utsatt for flere truende telefonoppringninger med rasistiske utsagn som følger av opplesningen av brevet.

Referanser

Kilder 
 1987: VG den 8. september 1987, side 6 og 7

Eksterne lenker 
  Brev til Carl I. Hagen fra muslimsk innvandrer fortsatt falskt – Faktisk.no
  Sivs fasadevask – Dagbladet

Norsk politisk historie
Fremskrittspartiet
Innvandring til Norge
Svindel
Rasisme